เงินบาทเปิดตลาด30.94/96 บาท
ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 30.94/96 แข็งค่าเล็กน้อยตามภูมิภาค
25 เม.ย. 2555

ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 30.94/96 แข็งค่าเล็กน้อยตามภูมิภาค
นักบริหารเงินธนาคารซีไอเอ็มบี ไทย จำกัด กล่าวว่า เงินบาทเปิดตลาดเช้านี้อยู่ที่ระดับ 30.94/96 บาท/ดอลลาร์ ปรับตัวแข็งค่าจากเย็นวานนี้ที่ระดับ 30.95/97 บาท/ดอลลาร์ โดยเงินบาทเคลื่อนไหวในทิศทางเดียวเดียวกันกับค่าเงินสกุลอื่นๆ ในภูมิภาค
"(เงินบาท) ขยับแข็งค่าเล็กน้อยตามภูมิภาค แนวโน้มแข็งค่า แต่เคลื่อนไหวในกรอบแคบๆ" นักบริหารเงิน กล่าว
ผลการประมูลพันธบัตรรัฐบาลเนเธอร์แลนด์ได้รับการตอบรับจากตลาดเป็นอย่างดี ประกอบกับตัวเลขราคาบ้านของสหรัฐฯ ออกมาดี ส่งผลให้เงินดอลลาร์ปรับตัวอ่อนค่าเมื่อเทียบกับเงินสกุลอื่น ส่วนผลประชุมของธนาคารกลางสหรัฐ(เฟด) เรื่องอัตราดอกเบี้ยที่ให้คงอัตราดอกเบี้ยต่อไปจนถึงปี 2114 ซึ่งเป็นไปตามที่ตลาดคาดการณ์ไว้
สำหรับความเคลื่อนไหวของค่าเงินสกุลหลักต่างประเทสที่สำคัญ เงินยูโรอยู่ที่ระดับ 1.3192/3194 ดอลลาร์/ยูโร ปรับตัวแข็งค่าจากระดับ 1.3167/3170 ดอลลาร์/ยูโร ส่วนเงินเยนอยู่ที่ระดับ 81.39/43 เยน/ดอลลาร์ ปรับตัวอ่อนค่าจากระดับ 81.18/20 เยน/ดอลลาร์
นักบริหารเงินประเมินกรอบการเคลื่อนไหวของเงินบาทในวันนี้ไว้ระหว่าง 30.90-31.00 บาท/ดอลลาร์